Som tillidsvalgt har du normalt ret til at deltage i kurser i din arbejdstid. Det står i din overenskomst.
Hvis du er ansat i den private sektor, i en kommune eller region eller i kooperationen, betaler Serviceforbundet din løn, når du deltager i faglig uddannelse. Det sker ved lønrefusion til din arbejdsgiver. Løntabet bliver godtgjort med max. 8.500 kroner pr. uge.
Løntabet udbetales til din arbejdsgiver efter kursets afslutning. Husk derfor at sende den blanket om løntab, som du får inden kursets start, tilbage til os, så vi har den senest en måned efter, at du var på kursus.
Vær opmærksom på, at ansatte i Staten og Folkekirken deltager i uddannelsen uden lønrefusion til arbejdsgiver på grund af særlige regler i Staten.